AFRIKAANSE OPSOMMING: Ferrochroom slak is 'n oorskiet van die produksie proses van ferrochroom, 'n belangrike legeringselement vir die vervaardiging van vlekvrye staal. Die materialistiese eienskappe van hierdie slakke toon uitstekende eienskappe vir hergebruik in die konstruksiebedryf. Suid-Afrika, die grootste produsent van ferrochroom, maak nie optimale gebruik van die potensiële stroomaf toepassings nie, wat lei tot 'n kommerwekkende en uitdagende beskikking praktyk, in teenstelling met ander internasionale ferrochroom nywerhede wat waarde verkry deur hergebruik. Die konsep van industriële simbiose kan potensiële materiaal benutting in die Suid-Afrikaanse bedryf ontsluit. Ten spyte van die geleenthede, maak die industrie stadige vordering in terme van die implementering van suksesvolle hergebruik toepassings. Die wetlike owerhede en die industrie blyk nie belyn te wees nie, wat lei tot sub-optimale afvalbestuurspraktyke. 'n Oplossing is dus nodig om die probleme en geleenthede aan te spreek asook 'n meer doeltre ende metode vir die hergebruik van ferrochroom slak te bekom. Om so 'n oplossing te verkry, identi seer hierdie studie die prim êre struikelblokke en geleenthede vir die hergebruik van slak deur gebruik te maak van industrie opnames, en word ondersteun deur ervarings van ander bedrywe, soos die ferrochroom-industrie in Finland en die Europese staalbedryf. Die uitkoms van hierdie studie, was die ontwikkeling van 'n padkaart wat 'n voorstelling bied vir hoe ferrochroom slak gebruik verhoog kan word. Innovasie platforms is voorgestel as 'n geskikte benadering waardeur die voorgestelde padkaart in praktyk toegepas kan word. Die belanghebbendes se terugvoer het 'n geskiktheid getoon ten opsigte van die ontwikkelde padkaart om die benutting van ferrochroom slak te verhoog, wat sal lei tot ekonomiese, omgewings en maatskaplik voordele. Die uitdaging bly egter om die belanghebbendes te motiveer om te kommunikeer en die voorgestelde strategie uit te voer.